Dato: 02.07.2025

**Notat**

# Kriterier for stipendordning

**Stipendordning for sykepleier- og vernepleierstudenter**

**Formål:**

Høylandet kommune har over en lengre periode hatt utfordringer med å skaffe

kvalifiserte sykepleiere og vernepleiere. I sammenheng med dette ser vi oss nødt til å

sette inn tiltak som kan stimulere til utdanning og arbeid i vår kommune. Dette skal

være et ledd i å sikre oss nødvendig kompetanse i framtida.

**Kunngjøring:**

Stipendordningen lyses ut i lokal presse (digitalt) og gjennom kommunale organer. Dette

kunngjøres i juni foran nytt studieår som starter i august/september. Stipend

tildeles etter søknad og framlegg av dokumentasjon på oppstart av studie. Stipend

kan tildeles heltidsstudenter eller studenter som velger et 4 –årig studieløp. Studenter som allerede har påbegynt et studieløp kan også søke om stipend, men eventuell utbetaling og tilhørende bindingstid vil bli regulert i henhold til gjeldende kriterier, og hvor langt studenten har kommet i studiet.

Det deles ut inntil 2 stipend hvert år og søkere bosatt i Høylandet kommune prioriteres, men det er også åpent for søkere fra andre kommuner når øvrige vilkår fylles. Personer som er ansatt i Høylandet kommune kan også søke stipend og da vil det bli innvilget permisjon i hht. gjeldende permisjons-reglementet. Studiet kan gjennomføres som heltids- eller deltidsstudium.

**Stipendordningen:**

Stipendordningen inneholder følgende:

1. Dersom du ikke allerede har et fast arbeidsforhold i Høylandet kommune vil

studenten få fast ansettelse i 20 % stilling i Høylandet kommune innenfor

området helse og omsorg, pleie og omsorg eller miljøarbeidertjenesten ved

oppstart av studiet. Dette forplikter følgende arbeid:

➢ Arbeid i turnus hver 3. helg.

➢ Arbeid i ferier.

➢ Studenten sikres minst 3 sammenhengende ferieuker i løpet av

perioden 01.06. – 30.08 hvert år.

➢ Arbeid i studietiden godtgjøres med lønn i hht. tariff og avtaler.

➢ Ved avsluttet og bestått eksamen utvides den faste ansettelsen til 100 %

stilling i turnus med en bindingstid på 2 år.

2. Det utbetales kr. 50.000.- i utdanningsstipend fordelt på 10 utbetalinger fra og

med 1. september til og med 30. juni for hvert av de påfølgende 3 studieårene

eller kr. 37.500.- hvert studieår over 4 år i et bachelor-program i sykepleie eller

vernepleie. Totalt innvilges et utdanningsstipend på kr. 150.000.- for hele

studiet.

3. Med minst en 20 % fast stilling i studietiden vil det bli beregnet etter den til

enhver tid fastsatte studentavlønning. Når det da startes opp i 100 % stilling

etter endte studier, vil lønnsansienniteten bli beregnet med 8 år i tillegg til

øvrig ansiennitet. Dette gjelder kun der hvor ansettelsesforholdet har skjedd

fra og med 1. mai 2022 eller senere.

4. For hvert avsluttet semester kreves det at det framlegges dokumentasjon på

gjennomførte studier.

5. Ved brudd på kriteriene for stipendet vil det bli krevd tilbakebetaling i hht.

følgende kriterier:

a. Ved avbrudd av studiet eller ikke bestått eksamen vil det bli krevd

tilbake tilsvarende det som er utbetalt.

• Legemeldt sykdom og svangerskap/fødsel avbryter ikke, men

forlenger perioden for stipendordningen tilsvarende under

forutsetning av oppstart igjen.

b. Ved brudd på bindingstid etter fast ansettelse vil krav om tilbakebetaling

bli framsatt for den ansatte etter følgende kriterier:

➢ Avslutning av arbeidsforholdet i løpet av 6 mnd.: 100 % av

stipendet – kr. 150 000.-

➢ Avslutning av arbeidsforholdet i løpet av 12 mnd.: 75 % av

stipendet – kr. 112 500.-

➢ Avslutning av arbeidsforholdet i løpet av 18 mnd.: 50 % av

stipendet – kr 75 000.-

➢ Avslutning av arbeidsforholdet i løpet av 24 mnd.: 25 %av

stipendet – kr 37 500.-

➢ Legemeldt sykdom og svangerskap/fødsel avbryter ikke, men

forlenger perioden for bindingstiden.

6. Lønn ved fast ansettelse i 100 % stilling utbetales etter tariff, med en

godskrevet ansiennitet på 6 år for studiene.

7. Hele stipendordningen blir skattepliktig for mottaker, men gir ikke grunnlag for

feriepenger eller pensjon.

**Kostnader:**

Kostnadene beløper seg til kr. 50.000.- + arbeidsgiveravgift med kr. 2.550.-(5,1%)

hvert år for stipend tildelt pr. heltidsstudent. Ved deltidsstudium over 4 år vil

kostnadene pr. år bli på 37.500.- + arbeidsgiveravgift (5,1 %) med kr. 1912,50.

Det må også påregnes ca. kr. 5.000.- i kostnader for utlysning av stipendet.

**Finansiering:**

Stipendet legges inn i budsjett for hvert år – justert i hht. antall studenter som tas

inn.

**Evaluering:**

Stipendordningen evalueres foran hver gang den lyses ut på nytt.

Ann Jorun Okstad

Konstituert Kommunalsjef Helse og omsorg